Σαβόρο πορτοκαλένιο
Ένα διαφορετικό, έξοχο σαβόρο!
8 κουτσομούρες ή μπαρμπούνια ή ακόμα φέτες φιλέτου πεσκανδρίτσας, χυμός από 2 πορτοκάλια και ξύσμα από 1/2 πορτοκάλι, χυμός 1 λεμονιού, λίγο δενδρολίβανο, 1 φύλλο δάφνης, 2 σκελίδες σκόρδου λιωμένες, αλάτι, πιπέρι , 1 κουτ. γλυκού σουμάκι * (ή 1 κουτ. σούπας ξίδι), 1 φλιτζάνι σταφίδα μαύρη, αλεύρι και λάδι για τηγάνισμα
Για να φτιάξουμε σαβόρο πορτοκαλένιο, βράζουμε σε ένα κατσαρολάκι τους χυμούς πορτοκαλιού και λεμονιού μαζί με το σουμάκι μέχρι να συμπυκνωθούν στη μισή ποσότητα.  Ξεπικρίζουμε το ξύσμα πορτοκαλιού σε νερό που βράζει, για 3-4 λεπτά, και το σουρώνουμε.Καθαρίζουμε τα ψάρια, τα πλένουμε και τα αλατίζουμε μέσα σε σουρωτήρι.Τα τηγανίζουμε καλά αλευρωμένα σε αρκετό λάδι. Τα τοποθετούμε σε πήλινο ή σε άλλο σκεύος με κάποιο βάθος. Αφήνουμε το λάδι να κρυώσει και ξαναβάζουμε το τηγάνι στην φωτιά με τα αρωματικά (δενδρολίβανο, δάφνη), το ξύσμα και τη σταφίδα. Προσθέτουμε το σκόρδο. Σβήνουμε με τους συμπυκνωμένους χυμούς. Αφήνουμε να πάρει η σάλτσα 2 βράσεις.Αποσύρουμε από τη φωτιά και περιχύνουμε τα ψάρια. Το έδεσμα πρέπει να περιμένει τουλάχιστον 24 ώρες, αλλά δεν χρειάζεται να το βάλετε στο ψυγείο.
Κουτσομούρες,Λεμόνι,Πορτοκάλι